اوس پننہ جایہ فخٕر زِ تمٔۍ کٔرۍ واراہ قلم کار کٲشُر لٮ۪کھٕ نس آمادٕ ، یِمو منز پتہٕ وارٕیہو سٮ۪ٹھاہ تھود مقام پروو مثالے میر غلام رسول نازکی تہٕ دیناناتھ نادم۔ نٲدِمَس متعلق چھُ سُہ فخرٕ سان ونان۔"اگر مے پنُن دور یہ پرِژھٕ زٕپانژٕہَن شیٹھن ؤرۍین کٲشرِ زٮ۪وِ ییژ خدمتھ کٔرِتھ کیا چھُے ژے ہاو ُن لایق ، بہٕ ونہٕ اِنتہٲیی خۅشی تہٕ فخرٕ سان۔ دینا ناتھ نادم۔﴿شیرازٕ نادم نمبر ص 58﴾ دویمٮ۪ن زبانن منز لٮ۪کھن والٮ۪ن کٲشرِس کُن پھِرنہٕ خٲطرٕ زور زار کرنس دوران آو عارف صٲبس تسٕندے وننہٕ واراہ ٹیوٹھ مُدر وَننہٕ ، اڈٮ۪و دوپ کٲڈۍ چھِس ڈٔلۍ مٕتۍ اڈٮ۪و د وپ اُردوٗ زبٲنۍ ہُند چھُ دُشمن نتے یہ صحب ٹوٗپۍ دِتھ انگریز چالہ سائنسدانا چُھ تَتھ زبٲنۍپتہٕ لوگمُت یتھ نہَ رسمُ الخط چھُ، نہٕ علمی تہٕ خاص ادبی تحریر و خٲطرٕ بِتُر چھُ۔ یہ سورُے برداش کٔرِتھ روٗد سُہ دنہٕ پنہٕ اَتھ کامہ پتہٕ ، یوتام کشمیر بزمِ ادب تنظیمہ ہٕندِ طرفہٕ گُلریز نٲوۍ اُردو کٲشُر رسالہٕ شایع کرنہٕ آو ، اَمہ کٮ۪ن گۅڈنکٮ۪ن ترٮ۪ن شُمارن ہُند۔